**Molėtų rajono savivaldybės taryba**

**SPRENDIMAS**

**Dėl sutikimo priimti nekilnojamąjį turtą pagal dovanojimo sutartį**

2023 m. gegužės 25 d. Nr. B1-117

Molėtai

Vadovaudamasi Lietuvos Respublikos civilinio kodekso 6.465 straipsnio 1 dalimi, Lietuvos Respublikos vietos savivaldos įstatymo 6 straipsnio 15 punktu, 15 straipsnio 4 dalimi, 63 straipsniu 1, 2, 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 12 straipsnio 1, 2, 4 dalimis, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1, 9.2 punktais, atsižvelgdama į Donato Leišio 2023 m. gegužės 2 d. pasiūlymą,

Molėtų savivaldybės taryba nusprendžia:

1. Sutikti priimti Molėtų rajono savivaldybės nuosavybėn pagal dovanojimo sutartį Donato Leišio nuosavybės teise priklausančias negyvenamąsias patalpas (nekilnojamojo turto registro Nr. 90/75112) – pastato dalį 1/8 sandėlio (unikalus Nr. 6297-3006-7065; pastatas plane pažymėtas 6I1p), esančią Molėtų r. sav., Alantos mstl., Ukmergės g. 17.

2. Įgalioti Molėtų rajono savivaldybės administracijos direktorių pasirašyti dovanojimo sutartį ir atlikti kitus su turto perėmimu susijusius veiksmus.

3. Priimtą Molėtų rajono savivaldybės nuosavybėn 1 punkte nurodytą negyvenamųjų patalpų dalį įtraukti į savivaldybės turto apskaitą ir perduoti Molėtų rajono savivaldybės administracijai (kodas 188712799) valdyti, naudoti ir disponuoti ja patikėjimo teise.

4. Įgalioti Molėtų rajono savivaldybės merą pasirašyti 1 punkte nurodytų savivaldybės negyvenamųjų patalpų dalies priėmimo–perdavimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika